भ्याली र एन्जल्स हार्ट क्वाटरफाइनलमा
आयोजक भ्याली पब्लिक र एन्जल्स हार्ट १५ औं माछापुच्छ्रे–भ्याली पब्लिक कप बास्केटबल प्रतियोगिताको जुनियर ब्वाइजतर्फ क्वाटरफाइनल पुगेका छन् ।
काठमाडौँ — आयोजक भ्याली पब्लिक र एन्जल्स हार्ट १५ औं माछापुच्छ्रे–भ्याली पब्लिक कप बास्केटबल प्रतियोगिताको जुनियर ब्वाइजतर्फ क्वाटरफाइनल पुगेका छन् ।भ्याली पब्लिकले बुधबार ह्वाइटफिल्डलाई ३२–१४ स्कोरले पराजित गर्‍यो । भ्यालीको जितमा छिमे तामाङले ११ स्कोर गरे । एन्जल्स हार्टले हिमरश्मिलाई १६–११ ले हरायो ।सिनियर ब्वाइजमा इडेन ब्रिज एकेडेमी (ईबीए) ले सैनिक स्कुललाई ४३–२८, हिमालयन किङडमले रेडिअन्टलाई २८–१५, एचएचसीएले पारा माउन्ट एकेडेमीलाई ३९–१५, बसुन्धारा नेसनल एकेडेमी (बीएनए) ले स्कोलर्स होम एकेडेमीलाई ४८–२९ र नेसनल युनाइटेडले एन्जल्स हार्टलाई २७–२३ ले पाखा लगाए । इबीएका सौगात खत्रीले २८, एचएचसीएका पविन मगरले ११, बीएनएका सन्देश खड्काले २८ र नेसनल युनाइटेडका सविन नगरकोटीले ११ स्कोर गरे ।सिनियर गल्र्समा एन्जल गुप्ता र मुस्कान गुरुङको ६–६ स्कोरमा सहयोगमा भ्याली पब्लिकले फेरिल्यान्डमाथि २४–१६ को जित आत्मसात् गर्‍यो । जितसँगै भ्यालीले सेमिफाइनलमा स्थान सुरक्षित गर्‍यो ।इनोभेटिभ सफलइनोभेटिभ इङलिस स्कुल ११ औं प्याब्सन मध्य क्षेत्रीय बास्केटबल प्रतियोगिताको सिनियर गल्र्समा बुधबार विजयी भएको छ । इनोभेटिभले भद्राघलेलाई १८–१० ले पराजित गर्‍यो । खेलमा काठमाडौं जेभियर्सले हेम्सलाई १९–८, स्प्याङ्गलले केइएसलाई ७–६, सनसाइनले इलाइट ग्रान्डलाई ८–३, स्वप्न बाटिकाले अल्वर्टलाई १०–३ र सिर्जनशीलले एसियन पब्लिकलाई १३–१० ले हराए ।जुनियर ब्वाइजमा स्प्याङ्गलले लिटिल फ्लावरलाई ११–४, सनसाइनले केइएसलाई १३–२, एआईएले एसियन पब्लिकलाई १७–४ र काठमाडौं जेभियर्सले सूर्योदयलाई ३४–१२ ले पाखा लगाए ।